Le Cucurbitacee łe ze na fameja de piante angiosperme partegnenti a l'órdene Cucurbitales. El nome de ła fameja, che el divien dal sanscrito "corb", che signìfega "intorcołarse", "strisare", e ła ghene ìndega ła prinsipałe caraterìstega comun a łe spece de ła fameja, o sia cheòja de ver fusti angołozi, rùvidi, strisanti o ranpeganti, co pànpani ramozi tacà a łe foje. Łe piante de sta fameja łe crese inte łe zone tropegałi e in chełe tenperae, andove chełe co i fruti comestìbiłi łe sia stae intrà łe prime piante coltivae sia inte el Vècio che inte el Novo Mondo. Ła fameja de łe Cucurbitaceae ła ze una de łe fameje vezetałi col pì alto nùmaro de spece doparae cofà magnar par l'omo. Intrà łe pì famejari par l'omo, łe ze da recordar: el sucato, ła suca, cocómaro, angùria e el mełon. Le Cucurbitacee łe ze par ła major parte erbàsee anuali, ma racuante ljiane legnoze, fusti spinai o àlbari . I fusti i ze pełozi e pentangołari. i pànpani i ze metesti a 90 ° rispeto ai pécołi fojari ai gropi. Le foje łe ze alternae, palmà-lobae. I fiuri, załi o bianchi, gamopètałi e pentàmeri. I ze unisesuałi in piante monòeghe o diòeghe . Le Cucurbitacee łe ze difondeste inte i paezi tropegałi. Soło poche spece łe ze orizenàrie de łe rejon a clima tenperà de l'Europa e de ła Mèrica Setentrionałe anca se difarenti spece orizenàrie dei tròpeghi łe połe èsar coltivae cofà piante anuałi inte ła stajon calda. Sta fameja ła ze clasifegada inte l'órdene Cucurbitales da ła clasefegasion APG; el sistema Cronquist ła metea inte l'órdene Violales.